  Туспуктэм: vk.com (Алексей Семенов) Майя Бывальцева Алнаш ёросысь Шор Утчан гуртысь пиналъёс гужем ужан лагере ветлыкузы школазы котырысь кенерез ас киынызы тупатъязы. Мыло-кыдо юрттӥсьёс вань ке, выльдӥськон луоз, пусийз ёрослэн тӧроез Алексей Семёнов «ВКонтакте» мерлыко вотэсысь бамаз. Кенерлэсь куашкан калэ вуэм 60 метр люкетсэ вуж решёткаосын но ву гумыосын тупатъязы. Со сяна, 1-тӥ куарусёнлы шкоалын магнит доскаос басьтозы, дышетсиксьёслы но дышетӥсьёслы ӝӧкъёс но пуконъёс, рулон штраос, шкафъёс вуозы. Тол кутсконлы школа вӧзысь буш сылӥсь юртэз хоккеистъёслы кылиськон-дӥсяськон инты улэ тупатозы. Ужъёсты егитъёслэн кичӧлтонъёссыя «Атомосфера» программая быдэстозы. 2021-тӥ арын школаез рос-прос тупатъязы но вӧзаз хоккей коробка пуктӥзы вал. « Асмылкыдкарисьёслэн, мыло-кыдо гуртоослэн, дышетӥсьёслэн но аьсэлэн дышетскисьёслэн юрттэтсытэк школаын умой пала воштӥськонъёс ӧй луысалзы » Алексей Семёнов, Алнаш ёрослэн тӧроез Тодэ вайытом, 2022-тӥ арын Удмуртиысь куать шор ёзо ӧнер дышетсконниосын 12 мастерскойёс усьтозы. Тегъёс: школаос пиналъёс гурт Алнаш Удмуртия  